Kleuter se lyk in werkswinkel gevind | Netwerk24
Deur Getrude Makhafola, News24 25 Julie 2021 12:32
Khothatso Paul Rampa (3) se lyk is Vrydag gevind, twee weke nadat hy vermis geraak het, sê Maria Nkabinde, 'n polisiewoordvoerder.
"Die lyk was nog ongeskonde toe hy gevind is. Volgens die inligting wat ontvang is, het die eienaar van die werkswinkel die polisie ingelig nadat hy op die kind se liggaam afgekom het," sê Nkabinde.
Die kleuter se ouma het hom op 9 Julie as vermis aangemeld, nadat hy die huis verlaat het om iewers te gaan speel en nooit teruggekeer het nie.